ᱵᱩᱞᱵᱩᱞ ᱥᱚᱨᱢᱟ

ᱵᱩᱞᱵᱩᱞ ᱥᱚᱨᱢᱟ (᱑᱔ ᱚᱠᱴᱚᱵᱚᱨ ᱑᱙᱕᱒) ᱫᱚ ᱱᱟᱶᱟ ᱫᱤᱞᱞᱤ ᱨᱮᱭ ᱛᱟᱦᱮᱱ ᱠᱟᱱ ᱢᱤᱫ ᱥᱤᱧᱚᱛᱤᱭᱟᱹ ᱯᱮᱱᱴᱟᱨ ᱟᱨ ᱚᱱᱚᱞᱤᱭᱟᱹ ᱠᱟᱱᱟᱭ᱾ ᱱᱤᱛ ᱫᱚ ᱩᱱᱤ, ᱱᱟᱣᱟ ᱥᱮᱪᱮᱫᱚᱜ ᱠᱟᱱ ᱜᱤᱫᱽᱨᱟᱹ ᱠᱚ ᱞᱟᱹᱜᱤᱫ ᱢᱤᱫ ᱦᱩᱰᱤᱧ ᱠᱟᱹᱦᱱᱤ ᱢᱟᱞᱟ ᱨᱮᱭ ᱠᱟᱹᱢᱤ ᱠᱟᱱᱟ᱾

ᱡᱤᱭᱚᱱ
ᱥᱚᱨᱢᱟ ᱫᱚ ᱱᱟᱶᱟ ᱫᱤᱞᱞᱤ ᱨᱮᱭ ᱡᱟᱱᱟᱢ ᱟᱠᱟᱱᱟ, ᱟᱨ ᱩᱱᱤᱭᱟᱜ ᱜᱤᱫᱽᱨᱟᱹ ᱩᱢᱮᱨ ᱨᱮᱭᱟᱜ ᱰᱷᱮᱨ ᱚᱠᱛᱚ ᱜᱮ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱭᱟᱜ ᱵᱷᱤᱞᱟᱭ ᱨᱮ ᱯᱟᱨᱚᱢ ᱟᱠᱟᱱ ᱛᱟᱭᱟ᱾ ᱥᱚᱨᱢᱟ ᱫᱚ ᱑᱙᱗᱒ ᱥᱮᱨᱢᱟ ᱨᱮ ᱱᱟᱶᱟ ᱫᱤᱞᱞᱤ ᱨᱮᱭᱟᱜ ᱡᱚᱦᱚᱨᱞᱟᱞ ᱱᱮᱦᱨᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱨᱟᱥᱤᱭᱟᱱ ᱯᱟᱹᱨᱥᱤ ᱟᱨ ᱥᱟᱶᱦᱮᱫ ᱨᱮ ᱜᱨᱮᱡᱩᱭᱮᱥᱟᱱ ᱮ ᱯᱟᱥ ᱞᱮᱫᱟ᱾ ᱚᱱᱟ ᱛᱟᱭᱚᱢ ᱩᱱᱤ ᱫᱚ ᱞᱟᱯᱷᱟᱝ ᱥᱮᱪᱮᱫ ᱞᱟᱹᱜᱤᱫ ᱢᱚᱥᱠᱚ ᱥᱴᱮᱴ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱮᱭ ᱪᱟᱞᱟᱣ ᱞᱮᱱᱟ᱾

᱑᱙᱗᱓ ᱥᱮᱨᱢᱟ ᱨᱮ ᱨᱩᱣᱟᱹᱲ ᱦᱮᱡ ᱛᱟᱭᱚᱢ, ᱩᱱᱤ ᱫᱚ ᱯᱮᱱᱴᱤᱝ ᱨᱮ ᱟᱡᱟᱜ ᱠᱟᱹᱢᱤ ᱮ ᱮᱦᱚᱵ ᱞᱮᱫᱟ᱾ ᱩᱱᱤ ᱫᱚ ᱱᱟᱶᱟ ᱫᱤᱞᱞᱤ ᱨᱮᱭᱟᱜ ᱢᱤᱫ ᱥᱤᱞᱯᱚ ᱠᱚᱢᱯᱞᱮᱠᱥ ᱜᱟᱣᱲᱤ ᱨᱮᱭ ᱥᱮᱞᱮᱫ ᱞᱮᱱᱟ᱾ ᱑᱙᱘᱕ ᱥᱮᱨᱢᱟ ᱠᱷᱚᱱ ᱩᱱᱤ ᱫᱚ ᱯᱩᱨᱟᱹ ᱯᱩᱨᱤ ᱚᱞ ᱮ ᱫᱷᱩᱨᱟᱣ ᱮᱱᱟ᱾ ᱩᱱᱤ ᱥᱤᱧᱚᱛ ᱟᱨ ᱵᱟᱨᱦᱮ ᱫᱤᱥᱚᱢ ᱨᱮ ᱟᱡᱟᱜ ᱟᱸᱠᱟᱣ ᱪᱤᱛᱟᱹᱨ ᱮ ᱩᱫᱩᱜ ᱥᱚᱫᱚᱨ ᱟᱠᱟᱫᱟ ᱟᱨ ᱟᱡᱟᱜ ᱪᱤᱛᱟᱹᱨ ᱠᱚ ᱱᱮᱥᱟᱱᱟᱞ ᱜᱮᱞᱟᱨᱤ ᱚᱯᱷ ᱢᱚᱰᱟᱨᱱ ᱟᱨᱴ, ᱞᱚᱞᱤᱛ ᱠᱚᱞᱟ ᱮᱠᱟᱰᱮᱢᱤ, ᱪᱚᱱᱰᱤᱜᱚᱲ ᱢᱤᱣᱡᱤᱭᱟᱢ, ᱤᱣᱱᱤᱥᱮᱯᱷ ᱱᱚᱨᱰ, ᱱᱮᱥᱟᱱᱟᱞ ᱤᱱᱥᱴᱤᱴᱤᱭᱩᱰ ᱚᱯᱷ ᱦᱮᱞᱛᱷ, ᱣᱟᱥᱤᱝᱴᱚᱱ, ᱞᱚᱱᱰᱚᱱ ᱨᱮᱭᱟᱜ ᱱᱮᱦᱮᱨᱩ ᱥᱮᱱᱴᱟᱨ ᱨᱮ ᱡᱚᱜᱟᱣ ᱫᱚᱦᱚ ᱢᱮᱱᱟᱜᱼᱟ᱾

ᱩᱱᱤ ᱫᱚ ᱥᱴᱮᱴᱢᱮᱱᱴ ᱨᱮ ᱮᱢᱟᱦᱟᱠᱤᱭᱟᱹ ᱮ ᱚᱞᱮᱫ ᱛᱟᱦᱮᱱᱟ ᱟᱨ ᱟᱭᱢᱟ ᱯᱟᱯᱟᱨᱥᱟᱞ ᱠᱚ ᱞᱟᱹᱜᱤᱫ ᱜᱤᱫᱽᱨᱟᱹ ᱟᱜ ᱯᱚᱛᱚᱵ ᱠᱚᱭ ᱥᱟᱯᱲᱟᱣ ᱟᱠᱟᱫᱟ᱾ 

ᱩᱱᱤᱭᱟᱜ ᱠᱟᱹᱦᱱᱤ ᱠᱚ ᱯᱷᱮᱸᱪ, ᱤᱴᱟᱞᱤᱭᱟᱱ, ᱡᱟᱨᱢᱟᱱ ᱟᱨ ᱯᱷᱤᱱᱤᱥ ᱯᱟᱹᱨᱥᱤ ᱨᱮ ᱛᱚᱨᱡᱚᱢᱟ ᱟᱠᱟᱱᱟ᱾ ᱟᱡᱟᱜ ᱮᱴᱟᱜ ᱥᱟᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱪᱮᱬᱮᱸ ᱧᱮᱧᱮᱞ ᱟᱨ ᱵᱟᱝ ᱫᱟᱲᱮ ᱜᱤᱫᱽᱨᱟᱹ ᱠᱚ ᱯᱟᱲᱦᱟᱣ᱾ 

"ᱟᱢ ᱫᱟᱲᱮ ᱥᱟᱱᱟᱢᱟᱜ ᱜᱮ ᱥᱮᱬᱟᱭ ᱢᱮ, ᱡᱟᱦᱟᱛᱤᱱ ᱨᱮᱜᱮᱢ ᱫᱟᱲᱮᱜ, ᱡᱟᱦᱟᱸᱭ ᱴᱷᱮᱱ ᱠᱷᱚᱱ ᱜᱮᱢ ᱫᱟᱲᱮᱜ, ᱱᱚᱝᱠᱟᱱ ᱥᱚᱢᱚᱭ ᱦᱤᱡᱩᱜᱼᱟ ᱡᱚᱠᱷᱚᱱ ᱟᱢ ᱥᱟᱨᱦᱟᱣᱮᱢ ᱵᱩᱡᱷᱟᱹᱣᱟ ᱡᱮ ᱟᱢ ᱠᱚᱨᱟᱣ ᱟᱠᱟᱫᱟ᱾

ᱯᱚᱛᱚᱵ

ᱥᱟᱹᱠᱷᱭᱟᱹᱛ

ᱛᱷᱚᱠ:ᱯᱷᱮᱢᱤᱱᱤᱡᱤᱢ ᱮᱱᱰᱽ ᱯᱷᱳᱞᱠᱞᱳᱨ ᱒᱐᱒᱒